**ŠVIETIMO PAGALBOS MOKINIUI TEIKIMO TVARKOS APRAŠAS**

**I. BENDROSIOS NUOSTATOS**

1. Švietimo pagalbos mokiniui teikimo tvarkos aprašas (toliau – Aprašas) nustato pagalbos mokiniams teikimo tikslus, uždavinius, principus, formas, rūšis, gavėjus, teikėjus ir švietimo pagalbos organizavimą. Mokinių pasiekimai progimnazijoje stebimi ir analizuojami, identifikuojami mokymosi sunkumai, apie juos informuojami švietimo pagalbos specialistai, mokinio tėvai (globėjai, rūpintojai) ir tariamasi dėl mokymosi pagalbos suteikimo, atsižvelgiant į mokinio mokymosi galias. Pagalbos intensyvumas ir dažnumas priklauso nuo mokinio mokymosi poreikių.
2. Švietimo pagalba mokiniui – tai progimnazijos darbuotojų (pagalbos mokiniui specialistų: logopedo, specialiojo pedagogo, psichologo, socialinio pedagogo, bendruomenės slaugytojos, klasės auklėtojų, mokytojo padėjėjo, progimnazijos administracijos, savivaldos institucijų) veikla, susijusi su mokinių socialinių, pedagoginių, psichologinių poreikių tenkinimu, leidžianti užtikrinti bei didinti ugdymo (ugdymosi) veiksmingumą. Mokymosi pagalba teikiama konsultuojant, integruojant, pritaikant tinkamas mokymo (si) užduotis bei metodiką individualiai arba grupėse.
3. Švietimo pagalbos teikimo tikslas – padėti įgyvendinti mokinių teisę į mokslą, užtikrinti veiksmingą mokinių ugdymąsi progimnazijoje, sudaryti prielaidas pozityviai socializacijai ir pilietinei brandai bei mokinių saugumui progimnazijoje.
4. Aprašas parengtas vadovaujantis Lietuvos Respublikos Švietimo įstatymu (2011 m. kovo 17 d. Nr. XI-1281), Specialiojo ugdymo įstatymu (1998 m. gruodžio 15 d. Nr. VIII-969), 2015–2017 metų Bendraisiais ugdymo planais, kitais įstatymais, Vyriausybės nutarimais, švietimo ir mokslo ministro įsakymais, pagalbos mokiniui specialistų, mokytojų, klasių auklėtojų pareigybių aprašais.

**II. PAGALBOS TEIKIMO UŽDAVINIAI IR PRINCIPAI**

1. Pagalbos teikimo uždaviniai:
   1. teikti pedagogines, socialines, psichologines paslaugas, atitinkančias mokinių asmenybinę ir socialinę raidą;
   2. šalinti priežastis, dėl kurių mokiniai negali lankyti progimnazijos ar vengia tai daryti;
   3. teikti individualią pagalbą ilgesnį laiką progimnazijos nelankiusiems mokiniams;
   4. užtikrinti vaikų mokymąsi pagal privalomojo ugdymo programas iki 16 metų;
   5. padėti mokiniams adaptuotis progimnazijoje;
   6. teikti pagalbą mokiniams, turintiems mokymosi sunkumų;
   7. tenkinti poreikius gabių mokinių ir sudaryti sąlygas jų ugdymui (ugdymuisi);
   8. padėti elgesio sutrikimų turintiems mokiniams;
   9. vykdyti neigiamų socialinių reiškinių prevenciją;
   10. bendradarbiaujant su mokinių tėvais (globėjais, rūpintojais), padėti mokiniams pasirinkti tolesnę mokymosi kryptį
2. Pagalbos teikimo principai:
   1. lygios galimybės – kiekvienam mokiniui užtikrinamas pagalbos prieinamumas;
   2. visuotinumas – pagalba teikiama visiems progimnazijos mokiniams, kuriems jos reikia;
   3. kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis (informacine, psichologine, specialiąja pedagogine ir specialiąja pagalba, sveikatos priežiūra progimnazijoje ir kt.);
   4. veiksmingumas – remiasi profesionale vadyba , tinkamais ir laiku priimtais sprendimais;
   5. individualumas – pagalba teikiama atsižvelgiant į konkretaus mokinio ir (ar) progimnazijos problemas;
   6. decentralizacija – šeimos, visuomenės bei kitų institucijų dalyvavimas.

**II. PAGALBOS GAVĖJAI, FORMOS IR RŪŠYS**

1. Švietimo pagalbos gavėjai – progimnazijos mokiniai.
2. Pagalbos teikimo formos:
   1. individualus darbas su mokiniu (parama mokiniui sprendžiant jo pedagogines bei socialines problemas);
   2. darbas su grupe (mokinių tarpusavio santykių reguliavimas, socialinių įgūdžių ugdymas);
   3. darbas su mokinio šeima, jo atstovais (informavimas, konsultavimas, tarpininkavimas, pagalba sprendžiant mokinio mokymosi problemas, tėvų (globėjų, rūpintojų) pedagoginis švietimas ir nuolatinis jų bendradarbiavimo su progimnazijos pedagogine bendruomene stiprinimas);
   4. darbas su progimnazijos bendruomene (saugios ir sveikos ugdymo (ugdymosi) aplinkos kūrimas ir palaikymas, pagalbos specialistų komandinio kokybiško darbo užtikrinimas, darbas su mokytojais ir progimnazijos administracija, savivaldos aktyvinimas);
   5. darbas su vietos bendruomene (ryšių tarp Kybartų seniūnijos bendruomenės ir progimnazijos palaikymas);
   6. darbas su socialiniais partneriais (bendradarbiavimas su Vilkaviškio rajono savivaldybės Vaiko teisių apsaugos skyriumi, Vilkaviškio rajono savivaldybės Švietimo pagalbos tarnyba, Vilkaviškio rajono seniūnijomis, socialinę pedagoginę pagalbą teikiančiomis visuomeninėmis organizacijomis, Kybartų pirminės sveikatos priežiūros centru, teisėtvarkos institucijomis, Kybartų vaikų globos namais, Kybartų „Rasos“ specialiąja mokykla ir kt.).
3. Pagalbos teikimo rūšys:
   1. konsultavimas – mokinio, mokinių grupės, mokytojų, tėvų (globėjų, rūpintojų) siekiant padėti išsiaiškinti ir suprasti, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save ir pasirinkti tolesnio mokymosi kelią;
   2. tyrimų organizavimas – aplinkos poveikio mokinio ar mokinių ugdymosi sunkumams analizė;
   3. ugdymo diferencijavimas mokiniui ar mokinių grupei, siekiant sudaryti palankias sąlygas ir gabiems, ir mokymosi problemų turintiems mokiniams;
   4. socialinių ir gyvenimo įgūdžių formavimas – ugdomas gebėjimas priimti sprendimus bei spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, formuojami sveikos gyvensenos įgūdžiai;
   5. nusikalstamumo, progimnazijos nelankymo, narkotinių ir psichotropinių medžiagų vartojimo, prievartos, smurto, savižudybių ir kitų neigiamų socialinių reiškinių, teisės pažeidimų prevencija;
   6. elgesio korekcija, socialiai priimtino elgesio modeliavimas;
   7. išteklių telkimas socialinių partnerių paieškai; pagalbos tinklo vaikui ir jo šeimai kūrimas; projektų inicijavimas, kūrimas ir įgyvendinimas; progimnazijos savivaldos aktyvinimas; tėvų (globėjų, rūpintojų) švietimas;
   8. pagalbos komandos telkimas progimnazijoje (Vaiko gerovės komisija), siekiant sėkmingai spręsti mokinių problemas.

**III. PAGALBOS TEIKIMO STRUKTŪRA**

1. Progimnazijoje veikia šešių lygmenų pagalbos teikimo struktūra.
2. Mokytojo lygmuo:
   1. teikia papildomą pedagoginę pagalbą ilgesnį laiką nelankiusiems, mokymosi sunkumų ir elgesio problemų turintiems mokiniams;
   2. padeda mokiniams, turintiems specialiųjų ugdymosi poreikių, dirbdamas pagal pritaikytas ar individualizuotas programas;
   3. skiria dėmesio mokinių mokymosi ir elgesio problemoms pamokoje spręsti, klasės mikroklimatui gerinti;
   4. kuria gabių mokinių ugdymui palankią, veiksmingą, optimaliai tenkinančią gabių mokinių poreikius aplinką pamokoje;
   5. teikia tėvams (globėjams, rūpintojams) informaciją apie vaiko ugdymosi rezultatus ir elgesį;
   6. tariasi su progimnazijoje dirbančiais švietimo pagalbos specialistais, prireikus papildomos pagalbos, kreipiasi į progimnazijos Vaiko gerovės komisiją.
3. Klasės auklėtojo lygmuo:
   1. rūpinasi mokinių asmenybės ir socialine branda, ugdo mokinių socialinius ir gyvenimo įgūdžius;
   2. kontroliuoja mokinių pamokų lankomumą, stebi mokinių elgesį, pasiekimus ir mokinio pareigų vykdymą, informuoja mokinių tėvus (globėjus, rūpintojus);
   3. nedelsiant imasi priemonių, teikia pagalbą pastebėjus arba įtarus mokinį esant apsvaigusį nuo psichotropinių ar kitų psichiką veikiančių medžiagų;
   4. suteikia pagalbą pastebėjus, kad mokinio atžvilgiu taikomas smurtas, prievarta, patyčios ar įvairaus pobūdžio išnaudojimas, apie tai informuoja progimnazijos vadovą, socialinį pedagogą ir Vaikų teisių apsaugos skyrių
   5. padeda mokiniams pasirinkti tolesnę mokymosi kryptį;
   6. bendrauja ir bendradarbiauja su mokinio tėvais (globėjais, rūpintojais), klasėje dirbančiais mokytojais, pagalbos specialistais, kartu sprendžia mokinių konkrečias ugdymosi, elgesio bei kitas problemas.
4. Pagalbos mokiniui teikimo specialistų, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229, ir mokytojo padėjėjo lygmuo:
   1. Psichologas:
      1. teikia pagalbą, vadovaudamasis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215, kai mokinys į psichologą kreipiasi savarankiškai, prašo mokinio tėvai (globėjai, rūpintojai), mokytojai (gavę tėvų ar globėjų, rūpintojų sutikimą), prašo Vaiko teisių apsaugos skyriaus darbuotojai, kai tėvai nesirūpina vaiku;
      2. bendradarbiauja su mokytojais, pagalbos mokiniui teikimo specialistais, bendruomenės slaugytoja, numatant ugdymo tikslų ir uždavinių pasiekimo būdus;
      3. dirba su mokiniu, turinčiu elgesio ir bendravimo problemų, ir jo šeima;
      4. dirba su konfliktinėmis klasių grupėmis;
      5. dalyvauja aptariant individualius netinkamo elgesio atvejus, stebi mokinius pamokose;
      6. teikia mokytojams rekomendacijas, kaip dirbti su problemų turinčiais mokiniais;
      7. atlieka progimnazijoje tyrimus atsižvelgdamas į poreikius;
      8. organizuoja ir vykdo mokinių, tėvų, mokytojų švietimą vaiko raidos psichologijos, ugdymo (ugdymosi), bendradarbiavimo klausimais, rūpinasi psichologinių problemų prevencija.
   2. Socialinis pedagogas:
      1. Teikia socialinę pagalbą, vadovaudamasis Socialinės pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2004 m. birželio 15 d. įsakymu Nr. ISAK-941, kitais šią veiklą reglamentuojančiais dokumentais, šalina priežastis, dėl kurių mokiniai negali lankyti progimnazijos ar vengia tai daryti;
      2. grąžina į progimnaziją jos nelankančius mokinius;
      3. dirba ir bendradarbiauja su klasių auklėtojais, mokytojais, kitais pagalbos mokiniui specialistais, progimnazijos administracija, tėvais ar kitais teisėtais vaiko atstovais, bendruomene, sprendžiant vaikų socialines - pedagogines problemas pasirinkdamas efektyvius darbo metodus;
      4. padeda direktoriaus pavaduotojui ugdymui organizuoti nemokamą mokinių maitinimą;
      5. vykdo nusikalstamumo, progimnazijos nelankymo, narkotinių ir psichotropinių medžiagų vartojimo, smurto, savižudybių ir kitų neigiamų socialinių reiškinių prevenciją;
      6. bendradarbiauja su socialiniais partneriais (Vaiko teisių apsaugos skyriumi, Švietimo pagalbos tarnyba, policija, savivaldybės ir seniūnijos socialiniais darbuotojais, pirminės sveikatos priežiūros centrais, vaikų neformaliojo švietimo įstaigomis, Kybartų vaikų globos namais ir kt.);
      7. organizuoja progimnazijos bendruomenės švietimą neigiamų socialinių reiškinių prevencijos klausimais;
      8. inicijuoja socialinių projektų, programų kūrimą ir įgyvendinimą;
      9. tiria socialinės pedagoginės pagalbos poreikį, organizuoja ir koordinuoja socialinės–pedagoginės pagalbos teikimą, vertina jos kokybę.
   3. Specialusis pedagogas:
      1. teikia pagalbą, vadovaudamasis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228, atlieka pedagoginį mokinių vertinimą, nustato mokinių žinių, mokėjimų, įgūdžių, gebėjimų lygį ir jų atitikimą ugdymo programoms, įvertina mokinio pažangą progimnazijoje;
      2. teikia pagalbą mokiniams, turintiems specialiųjų ugdymosi poreikių, veda jiems individualias ir grupines pratybas;
      3. bendradarbiauja su mokytojais, mokinių, ugdomų pagal pritaikytas bei individualizuotas programas, tėvais (globėjais, rūpintojais), Švietimo pagalbos tarnybos specialistais, numato ugdymo tikslus ir uždavinius, metodus, būdus, atitinkančius mokinių, turinčių specialiųjų ugdymosi poreikių, galimybes, ir juos taiko;
      4. pataria mokytojams, kaip pritaikyti mokomąją medžiagą, mokymo priemones, kaip rengti pritaikytas bei individualizuotas programas mokiniams, turintiems specialiųjų ugdymosi poreikių, konsultuoja tėvus (globėjus, rūpintojus);
   4. Logopedas:
      1. įvertina mokinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius progimnazijoje;
      2. šalina mokinių, turinčių specialiųjų ugdymosi poreikių, kalbos ir kitus komunikacijos sutrikimus;
      3. siūlo skirti specialiąją pedagoginę pagalbą mokiniams, turintiems kalbos ir kitų komunikacijos sutrikimų: sąrašą mokinių, kuriems numato teikti specialiąją pedagoginę (logopedo) pagalbą suderina su Švietimo pagalbos tarnyba ir teikia tvirtinti progimnazijos vadovui, o jam šį sąrašą patvirtinus pateikia progimnazijos Vaiko gerovės komisijai;
      4. bendradarbiaudamas su mokytojais, mokinių, turinčių specialiųjų ugdymosi poreikių, tėvais (globėjais, rūpintojais), kitais asmenimis, tiesiogiai dalyvaujančiais mokinių ugdymo procese, Švietimo pagalbos tarnybos specialistais, numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus;
      5. padeda mokytojams pritaikyti mokomąją medžiagą ir mokymo priemones pagal pritaikytas bei individualizuotas programas;
      6. konsultuoja mokinių, turinčių specialiųjų ugdymosi poreikių, tėvus (globėjus, rūpintojus).
   5. Mokytojo padėjėjas:

13.5.1. bendradarbiaudamas su mokytojais, su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos teikimo metodus ir juos taiko;

13.5.2. padeda ribotų galimybių mokiniams, turintiems vidutinių, didelių ir labai didelių specialiųjų ugdymo (si) poreikių, savarankiškai dalyvauti ugdyme:

13.5.2.1. padeda mokiniui orientuotis aplinkoje, susijusia su ugdymu;

13.5.2.2. padeda mokiniui įsitraukti į ugdomąją veiklą ir pagal galimybes joje dalyvauti;

13.5.2.3. paaiškina mokytojo skirtas užduotis ir padeda jas atliekant;

13.5.2.4. padeda perskaityti arba perskaito tekstus, skirtus mokytis;

13.5.2.5. padeda užsirašyti arba užrašo mokomąją medžiagą;

13.5.2.6. padeda mokytojui parengti ir (ar) pritaikyti mokomąją medžiagą.

13.5.3. bendradarbiauja pagalbos mokiniui klausimais su pradinio ugdymo ir mokomųjų dalykų mokytojais, socialine pedagoge, psichologu, logopedu, specialiuoju pedagogu, mokinių tėvais, progimnazijos administracija;

13.5.4. atsako už mokinio saugumą, kai su juo dirba;

13.5.5. teikia pagalbą mokiniui individualiai ir mokinių grupėms pagal tvarkaraštį.

* 1. Visuomenės sveikatos priežiūros specialistas (bendruomenės slaugytoja):
     1. rūpinasi mokinių sveikatą saugojančių ir stiprinančių priemonių įgyvendinimu;
     2. numato ir padeda progimnazijos administracijai šalinti veiksnius, galinčius mokiniams sukelti ligas;
     3. užtikrina asmens sveikatos priežiūros įstaigų rekomendacijas apie sveiką gyvenimo būdą, organizuoja traumų ir nelaimingų atsitikimų, fizinio, psichologinio, seksualinio smurto, alkoholio, narkotinių ir psichotropinių medžiagų vartojimo prevenciją progimnazijoje;
     4. teikia pirmąją pagalbą pavojingų būklių, traumų, nelaimingų atsitikimų ar apsinuodijimų atvejais;
     5. mokinių sveikatos klausimais bendradarbiauja su mokinių tėvais (globėjais, rūpintojais), Kybartų pirminės sveikatos priežiūros centru ir kitomis įstaigomis;
     6. prižiūri maitinimo organizavimą, skatina sveiką mitybą, formuoja sveikos mitybos įgūdžius;
     7. teikia informaciją apie mokinių sveikatą mokinių tėvams, mokytojams, progimnazijos administracijai.

1. Administracijos lygmuo:
   1. užtikrina pagalbos teikimą vaikams progimnazijoje ir už jos ribų;
   2. vertina mokytojų, klasės auklėtojų, pagalbos mokiniui specialistų pateiktą informaciją ir siūlymus apie pagalbą mokiniams, priima sprendimus dėl tolesnių veiksmų;
   3. bendradarbiauja su sveikatos, policijos, socialinėmis bei vaiko teisių apsaugos ir kitomis institucijomis, dirbančiomis su vaikais bendruomenėje ar savivaldybėje, siekiant užtikrinti pagalbos veiksmingumą.
2. Progimnazijos komandų, darbo grupių lygmuo: Vaiko gerovės komisija, sudaryta iš specialiojo ugdymo, prevencinio darbo grupių ir krizių valdymo komandos:

15.1. remdamasis progimnazijoje atliktų tyrimų, progimnazijos vidaus vertinimo medžiaga ir duomenimis, vertina progimnazijos ugdymo aplinką, vaikų saugumą, analizuoja vaikų ugdymosi poreikius, problemas ir jų priežastis, nustato švietimo pagalbos priemonių prioritetus, kryptis, teikimo formą;

15.2. rūpinasi, kad kuo anksčiau būtų aptinkami pavojai vaikų saugumui, rūpinasi saugios aplinkos kūrimu, vaikų atskirties mažinimu progimnazijoje;

15.3. nagrinėja mokinių nenoro lankyti progimnaziją, nelankymo, baimių eiti į progimnaziją, nesėkmingo mokymosi priežastis, imasi veiksmų, padedančių sugrąžinti vaikus į progimnaziją ir sėkmingai mokytis;

15.4. analizuoja elgesio taisyklių pažeidimus, smurto, patyčių, žalingų įpročių, teisėtvarkos pažeidimų atvejus, sutartų tikslų dėl vaiko elgesio gerinimo pasiekimo rezultatus;

15.5. teikia rekomendacijas mokytojams dėl ugdymo metodų ir darbo organizavimo su vaikais, kurių elgesys yra netinkamas;

15.6. spęsdama konkretaus vaiko problemas, renka informaciją iš mokytojų, klasių auklėtojų, švietimo pagalbos specialistų, tėvų (globėjų, rūpintojų), atsižvelgia į aplinkos ir progimnazijos mikroklimato veiksnius, su kuriais susiduria vaikai, turintys specialiųjų ugdymosi poreikių, vaikai iš socialinę atskirtį patiriančių, rizikos grupės, ekonominių sunkumų turinčių, išvykusių į užsienį šeimų, planuoja, kaip kas bus daroma, kokia švietimo ir kita pagalba bus teikiama, kas už ką bus atsakingas;

15.7. analizuoja vaikų tarpusavio santykių, pedagoginių darbuotojų ir vaikų santykių problemas ir teikia siūlymus dėl šių santykių gerinimo;

15.8. teikia siūlymus progimnazijos direktoriui dėl socialinės paramos mokiniams teikimo

(maitinimo, aprūpinimo mokinio reikmenimis ir kt.), pavėžėjimo į progimnaziją, mokinių sveikatos priežiūros organizavimo;

15.9. atlieka mokinių, turinčių specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį vertinimą ir teikia siūlymų progimnazijos vadovui dėl specialiojo ugdymo šiems mokiniams skyrimo Lietuvos Respublikos švietimo ir mokslo ministro nustatyta tvarka;

15.10. teikia rekomendacijas mokytojams, tėvams (globėjams, rūpintojams) dėl specialiojo ugdymo būdų, metodų, organizuoja ir koordinuoja ugdymo programų pritaikymą bei individualizavimą, tvarko mokinių, turinčių specialiųjų ugdymosi poreikių, apskaitą progimnazijoje;

15.11. siūlo tėvams (globėjams, rūpintojams) specialiuosius vaiko ugdymosi poreikius įvertinti Švietimo pagalbos tarnyboje;

15.12. konsultuoja mokinių tėvus (globėjus, rūpintojus) vaikų ugdymo organizavimo, elgesio, lankomumo, saugumo užtikrinimo ir kitais aktualiais klausimais;

15.13. sprendžia prevencinio darbo klausimus progimnazijoje, vykdo teisės pažeidimų, alkoholio, tabako, narkotinių ir psichotropinių medžiagų vartojimo, smurto, nusikalstamumo prevenciją, įgyvendina šios srities prevencines programas, organizuoja pagalbos teikimą mokiniams, jų tėvams (globėjams, rūpintojams) teisės aktų nustatyta tvarka;

15.14. įvykus progimnazijoje krizei, užtikrina krizės paveiktiems progimnazijos bendruomenės nariams reikiamos pagalbos teikimą ir informuoja apie įvykį progimnazijos steigėją, atkuria įprastą progimnazijos bendruomenės veiklą.

1. Progimnazijos savivaldos institucijų lygmuo:
   1. Mokytojų taryba analizuoja ir vertina mokinių ugdymosi rezultatus ir daromą pažangą, svarsto darbo su stokojančiais motyvacijos ir nepažangiais mokiniais problemas, rūpinasi gabiųjų mokinių ugdymu;
   2. Progimnazijostaryba sprendžia ypatingus pagalbos teikimo mokiniui atvejus.

**IV. BAIGIAMOSIOS NUOSTATOS**

1. Progimnazija, teikdama pagalbą vaikui, bendradarbiauja su jo tėvais (globėjais, rūpintojais), pagalbą teikiančiomis institucijomis, vietos bendruomene.
2. Mokinių pasiekimai progimnazijoje stebimi ir analizuojami, nuolat ir laiku identifikuojami mokiniui (-iams) kylantys mokymosi sunkumai. Apie atsiradusius mokymosi sunkumus informuojami progimnazijos švietimo pagalbos specialistai, mokinio tėvai (globėjai, rūpintojai) ir kartu tariamasi dėl mokymosi pagalbos suteikimo.
3. Siekiama, kad mokymosi pagalba būtų suteikta laiku ir atitiktų mokinio poreikius. Mokymosi pagalbos priemonių analizė atliekama periodiškai (direktoriaus pavaduotojos ugdymui kartą per mėnesį), aptariama Vaiko gerovės komisijos, Mokytojų tarybos posėdžiuose ir priimami sprendimai.
4. Pagalbą mokiniui pirmiausia suteikia jį mokantis mokytojas, pritaikydamas mokymo (-si) užduotis, metodikas ir kt. Atsižvelgiama į mokinio poreikius, jam rengiama pritaikyta arba individualizuota mokymo (-si) programa, mokiniai, turintys specialiųjų ugdymosi poreikių, mokomi integruotai.
5. Pagalba mokiniui progimnazijoje teikiama individuliai arba sudarant mokinių, kuriems reikia panašaus pobūdžio pagalbos, grupes. Mokymosi pagalbai teikti skiriamos konsultacijos mokymosi pasiekimams gerinti.
6. Pagalbos mokantis teikimo dažnumas ir intensyvumas priklauso nuo jos poreikio.
7. Už pagalbos vaikui teikimą progimnazijoje yra atsakinga progimnazijos administracija.

\_\_\_\_\_\_\_\_